
(Apspriešanās)
Eiropas Parlaments,
–	ņemot vērā Līguma par Eiropas Savienības darbību 286. panta 2. punktu, saskaņā ar kuru Padome ar to ir apspriedusies (C9‑0008/2024),
–	ņemot vērā Reglamenta 129. pantu,
–	ņemot vērā Budžeta kontroles komitejas ziņojumu (A9-0061/2024),
A.	tā kā Padome, 2024. gada 17. janvārī nosūtot vēstuli, ir apspriedusies ar Eiropas Parlamentu par Carlo Alberto Manfredi Selvaggi iecelšanu Revīzijas palātas locekļa amatā;
B.	tā kā Parlamenta Budžeta kontroles komiteja pārbaudīja Carlo Alberto Manfredi Selvaggi atbilstību, jo īpaši ņemot vērā Līguma par Eiropas Savienības darbību 286. panta 1. punktā noteiktās prasības; tā kā, veicot novērtēšanu, komiteja no kandidāta saņēma dzīves aprakstu, kā arī atbildes uz viņam nosūtīto rakstisko anketu;
C.	tā kā minētā komiteja 2024. gada 22. februārī rīkoja kandidāta uzklausīšanu, kuras laikā viņš sniedza paziņojumu un pēc tam atbildēja uz komitejas locekļu jautājumiem,
1.	sniedz labvēlīgu atzinumu par Padomes priekšlikumu iecelt Carlo Alberto Manfredi Selvaggi par Revīzijas palātas locekli;
[bookmark: TextBodyEnd]2.	uzdod priekšsēdētājai šo lēmumu nosūtīt Padomei un informēšanas nolūkā Revīzijas palātai, kā arī pārējām Eiropas Savienības iestādēm un dalībvalstu revīzijas iestādēm.

